Hallgasd a madarakat!
Imádom itt kint. Olyan békés.
Hónapokkal korábban ki kellett volna jönnünk. Megyek kocogni.
-Jó, de előtte nézzünk szét! -Oké.
Jó, nyomás! Indulj!
Négy napja Claire-rel kiköltöztünk a kocsibeállóra.
Megtelt a ház, amikor már Alex is hazaköltözött.
Otthagyta a jól fizető állását egy alulfizetett és etikus állásért.
Most, hogy itt van Alex, Luke, Dylan, Haley és az ikrek is,
az élet kész káosz.
Alex! Nyisd ki! Mindjárt száraz a hajam, és még nem tettem rá semmit se.
Menj apáékhoz! Két percre se tudtok békén hagyni?
Istenem!
Felkeltetted a piciket, te marha!
-Haley! -Remek! Most már ő is felkelt.
A fenébe, Luke! A lábamra nyitottad az ajtót.
Ki hagyta kint a sajtos makarónit?
Bocs, Mrs. D, az én voltam és Luke.
De védelmünkre szóljon, hogy betéptünk, és megijesztett a német mosogatógép.
Hát, most az egész konyha tele van hangyákkal, akárcsak én.
Muszáj lezuhanyoznom!
Sok szerencsét! Elfogyott a meleg víz.
Le fog esni a lábujjkörmöm. Ennyit a szandálokról!
-Tetszik? -Atyaég, de sokat haladtál!
Még a házavató előtt be akartam fejezni.
-Annyira jó lett! -Köszönöm.
Tutira a hely teszi. Mindenben egyre jobb vagyok.
Tegnap a pólómat a szennyeskosár felé dobtam,
azt kiáltottam, hogy: "lóvé", és majdnem bele is ment.
Egyszerre volt fura és csodálatos ez a hónap.
-Örökbe fogadtunk egy kisfiút. -És új házba költöztünk.
Amit annyira imádunk,
hogy a fiunkat az utcáról neveztük el. Így lett ő Rexford.
Rex Tucker-Pritchett. Ezzel a névvel bármi lehet belőle.
Hátvéd, futójátékos, középjátékos.
Ilyen nagy lábbal akár rúgójátékos is lehetne.
Miért nem hiszel benne, Mitchell?
Ez őrület. Minden elfogyott.
Az volt a müzli vége?
Napok óta nem ettünk müzlit. Csak bébitápot croutonnal.
Tök undi!
Kávépor.
Te csak ne ítélkezz!
Fürdőruhát hordasz fehérnemű helyett,
amióta elromlott a mosógép.
Bárcsak lenne tiszta fürdőruhám!
Ki kellett vágnom az egyik úszósapkámat.
Nem kávés a fogam?
Arvin valamiért találkozni akar, mielőtt leszerződünk.
Szerintem én sejtem, hogy miért.
Fel akar szedni téged.
Dehogyis. Ő lesz az új főnököm.
Pont ezért akar beszélni veled még előtte.
Manapság bajba sodorhat a munkahelyi viszony,
kivéve, ha már a munka előtt is megvan a kapcsolat.
Csak azért tudom, mert én is átéltem
egy dögös takarító miatt, aki nem bírja, ha megdicsérik.
Te két gyerek anyjaként is őrült vagy.
Arvin nem úgy néz rám.
Vagy mégis? Szerinted?
Még szép. Ha veled van, tisztára ideges és össze-vissza beszél.
Te még mindig nem vágod, hogy dögös vagy?
Hát, 20 évig slampos kockának hívtál.
Még ma is, de csak mert én egyre szebb vagyok.
Ki ette meg a bébitápszert és a croutont?
Hol vannak anyáék? Éhen fogunk halni.
Várjatok! Mi ez az illat?
Phil! Te bacont sütsz? De hát ezt kiszagolják!
Atyaég, erre nem gondoltam! Gyorsan, egyél!
Megéri!
Van kajájuk.
Meg kávéjuk. Ti itt éltek?
Anya, adj kölcsön pár bugyit!
Rám ne nézz! Én próbáltam lebeszélni.
Kicsodát? Miről?
A hajad! Hová tűnt?
Apa elvitt a fodrászához. Állati jó volt!
Te hallottál már a Playboyról?
Kinyírom!
Rosszabb is van. Egyedül vette meg Mitchék házavató ajándékát.
Szóval nem vette meg a Los Angeles történelméről szóló könyvet?
-Ezt figyeld! -Istenem!
Látjátok? Egy régi fotó a Los Angeles-i narancsárusokról
nem vált ki ilyen reakciót.
Ennél rondább dolgot még életemben nem láttam.
De nekem tetszik a hajam.
Nem rád gondoltam. Te tökéletes vagy, és soha egy nő se fog megérdemelni téged.
Nem tudom, olvasol-e,
de már most kezdj el keresni egy jó agyturkászt!
Jay! Nem vehetsz ilyen holmit egy meleg párnak ajándékba.
Mitchék utálni fogják ezt az izét.
Dehogy. Imádni fogják.
Mint Joe az új séróját.
Azt fogják hinni róla, hogy tetves.
Remélem, nem. Szeptember szépe utálja, ha valaki nem ad a higiéniára.
Mitchell! Imádom ezt a házat.
-Te is imádod? Mondd, hogy imádod! -Igen, imádom.
Imádom a hangulatát, a lámpákat, az elhelyezkedését.
Még egy karaokeszoba is van a pincében.
Állati! Mikor utoljára vittem egy dögös fiút a pincémbe...
Tudjátok, mit? Itt megvárom a többieket.
Felkelt a pici. Megnézed?
Persze. Megkérdezem, tetszett-e neki az ajándékunk. Még nem tudjuk.
-Halló? -Mr. Tucker! Itt Jim Alvarez.
Az Észak-Missouri Egyetem sportigazgatója.
Üdv! Miben segíthetek?
Egy kicsit kínos ez a hívás.
Ugyebár maga volt a másik jelöltünk a vezetőedzői állásra.
Igen. Ashley edző egy remek ember és remek választás. Nem orrolok rá.
Valójában gratulációm jeléül küldtem is neki egy üveg skót whiskyt.
Hát, meg is itta. Aztán tartott egy sajtótájékoztatót,
ahol a női riportert igen sok mindennek nevezte,
aztán mindent a zsidókra kent.
Atyaég!
A lényeg, hogy a munka a magáé, már ha még mindig akarja.
Már elnézést, de micsoda?
Tudom, hogy ez hirtelen jött,
de a nap végéig el kéne döntenie.
Beszélje meg a férjével, aztán hívjon vissza!
Jó. Rendben. Nagyon köszönöm.
-Nézz csak rá! Tökéletes. -Ahogy mondod. Tökéletes gyermek.
Úgy érzem, mindenem megvan, amit akartam.
Jól van, családi kupaktanács. Üljetek le!
Dylan, kérlek! Köszönöm.
Ez most kemény lesz.
Nincs olyan szülő, aki szívesen mondana ilyet. Szóval, Claire?
Jól van, én gond nélkül kimondom.
Túl sokan élünk ebben a házban.
És ez már undorító.
Szerintem valami él a konyhai mosogatóban.
Az csak Mosi.
Ugye nem kapcsoltad be a konyhamalacot?
Oké. Ez így nem mehet tovább. Valamelyikőtöknek el kell költöznie.
-Ez most komoly? -Ez nem fair.
Ezt nem vághatod így a képünkbe!
Most csökkentették a fizumat,
most egyáltalán nem tudok költözni.
Én se. Most vettem ki szabit, hogy többet lehessek
a családommal.
Nekem két kisbabám van, és egy beteg férjem.
Nem hazudik. A betegségem miatt
csak nagy matracon alhatok.
Alvarángása van.
Ha nem lesz önként jelentkező,
anyátoknak kell kiválasztania valakit.
Haley a legidősebb, ők négyen vannak,
és csak idő kérdése, hogy újra terhes legyen.
-Főleg, hogy a férjének rángása van. -Hangosan is kimondhatod.
Alex a legtanultabb közülünk.
Ne engem büntessetek, mert okos vagyok! Nem elnöknek készülök.
És te? Te nem egyetemre jelentkeztél?
Igen, és azóta se hallottam felőlük. Elég bunkók.
Oké. Beszéljétek meg egymás között,
de közben takarítsatok ki!
És a nap végén hallani akarok egy nevet!
Én tuti nem.
Nem tudom elképzelni az életemet a legjobb barátom nélkül.
Szép próbálkozás, Luke.
-Segíts! Teljesen megbűvölt. -Gyere!
Ide süss, Cam!
Cam?
Bocsánat, elkalandoztam.
Ezt az új szomszéd hozta. Annyira drága!
És képzeljétek! Gyerekorvosként dolgozik.
Hogy lehet ekkora mázlink?
Ez varázslatos!
Akkor nem kell a bababiztossággal csúfítani a házat.
Te sose vállalj gyereket!
Kaptunk pezsgőt, süteményt, kaviárt...
Városi népség! Mi lett a gyümölcskosárral
és a helytelenül megírt, de cuki üzenetekkel?
Most komolyan.
Na, vezess körbe minket! Kezdjük a bárszekrénnyel!
-Igen! -Kezdjük a karaokeszobával a pincében,
aztán megnézzük a fenti műalkotást.
Ez úgy hangzik, mint álmaim randija.
Bocs, szingli apuka vagyok. Nincs időm kimozdulni.
Még mindig így beszélünk?
Jól van, erre gyertek!
Remélem, nem akkor jön a beígért földrengés,
amikor odalent vagytok!
Annyira negatív vagy! Mi bánt?
Valakinek muszáj elmondanom,
de nem mondhatod tovább, főleg nem Mitchellnek!
Most ajánlották fel a missouri edzői állást, amire annyira vágytam.
-De most költöztetek be. -Hát ez az!
-Egy picivel! -Tudom!
-Mindkettőt te szorgalmaztad! -Elég lesz, már így is kiakadtam!
Megérkeztünk!
Sziasztok! Azta, Joe! Milyen menő séró!
Látod?
Nekem hiányzik a régi frizurája.
Pedig édes. Olyan, mint Tom Cruise az Egy becsületbeli ügyben.
Én a becstelen ügyeket jobban szeretem.
Sajnálom. Állandóan gyerekzsúrokra járok.
Már sokkal érettebbek vagyunk, ugye?
Mindegy, hoztunk házavató ajándékot.
És az egész kizárólag Jay érdeme.
-Szemeket becsukni! -Soha ne is nyissátok ki!
Egy régimódi csapos.
Nézzétek! Nagydarab, mint Cam.
És vörös a haja, mint neked.
Apa! Pont erre volt szükségünk, egy kis bolondosságra! Imádom!
Dehogy imádod. Többi meleg pasi, mondjátok csak meg!
-Imádjuk. -Olyan kis pimasz.
Rengeteget fogunk vele szórakozni.
Július 4-én ráadhattok egy nemzeti színű cilindert,
hálaadáskor meg egy zarándokkalapot.
Vagy egy szivárványos parókát.
Azért ne rontsd el! Elvégre ez egy remekmű.
Neve is van a nagyfiúnak?
Még szép. Mivel ő Cam és Mitch keveréke, ezért úgy hívják, hogy Kitsch!
Ez igen! Tökéletes ajándék, apa.
Remek, most Mitchell még boldogabb, én meg mindjárt feldobom a talpam.
-Szia! -Szia, Alex! Bújj be, foglalj helyet!
-Szóval... -Belevágok a közepébe, oké?
Amikor felkértelek, még nem számítottam rá, hogy ez lesz,
és kicsit félek a reakciódtól,
ezért is viselkedek ilyen furcsán,
és ezért nem ér véget ez a mondat,
ami nagyon király, amikor Hugh Grant csinálja,
de nagyon gáz...
-Hadd szakítsalak félbe! -Köszi.
Azt hiszem, tudom, mit akarsz mondani.
Kialakult közöttünk valamiféle romantikus feszültség,
és félsz, hogy ha aláírom a szerződést,
akkor nem lehetünk egymáséi.
Igazából csak azt akartam mondani,
hogy a projektet áthelyezték Svájcba.
A francba, Haley!
Akkor mi volt ez a hebegés-habogás, meg Hugh Grant,
akitől minden csajra rájön a romantika?
Féltem, hogy nem akarsz olyan messzire költözni, és...
És az én hibám lenne, ha felmondanál.
Felejtsd el, amit mondtam! Szóval Svájc, mi?
-Na és fizetik a lakhatást? -Az a helyzet, hogy igen.
Tökéletes. Ezzel meg is oldódott az egyik óriási problémám.
Számíthatsz rám. A reptéren találkozunk.
Várj! Említettél valamit, amit meg kéne beszélnünk.
Inkább felejtsd el!
Sose gondoltam rá, hogy romantikus kapcsolatba bonyolódjak veled, Alex.
-Akkor beszéljünk! -Sokkal idősebb vagyok nálad.
-A nővéreddel jártam. -Jó érvek.
-De lejár a parkolóórám... -De ha ez olyasmi,
ami számodra a valóságtól nem teljesen elrugaszkodott,
akkor hazudnék, ha azt mondanám, hogy számomra is lehetetlen.
Szóval beszéljük meg!
Tehát ha lett volna közöttünk olyan még nem létező,
vagy inkább kvantumállapotban létező kapcsolat, vagyis ami...
Nem kell lebutítanod, de igen.
Akkor lehetne szó róla. Jogi értelemben.
Akkor mi lenne, ha bizonyítékot gyártanánk
erre a jövőben létező vagy nem létező kapcsolatra?
Milyen bizonyítékra gondolsz?
Mondjuk küldhetnénk egymásnak szaftos üzeneteket.
-Logikusan hangzik. -Igen.
Jól van.
-"Olyan gyönyörű vagy ma"? -Túl sok?
Nem, de akkor töröld ki az enyémet...
Te jó ég! Sokkal jobban csinálod, mint én!
Nem kellett volna elküldenem.
-Szióka! -Szia!
-Egy kis quiche-t? -Milyen európai!
Mi a titkod, Ronaldo?
Camnek felajánlották a missouri edzői állást,
és Peppernek nyolc arcfelvarrása volt.
-Micsoda? -Ez van.
Nincs több leves,
mert Pepper nem tudja becsukni a száját.
-Cam, megkaptad a munkát? -És el is költöztök.
Francba, Ronaldo! Azt hittem, csak Pepper
nem tudja tartani a száját.
Szolgáld fel az előételt!
-Ezt nem hiszem el. -Ne parázzatok!
Visszautasítom.
Biztos? De mindig is erre vágytál.
Igen, de még sose láttam Mitchellt ennyire boldognak.
Ezt nem tehetem vele.
Azt se mondom el, hogy felhívtak.
Figyelj, nem repesnék az örömtől, ha elmennétek,
de ha nem mondod el neki, a végén még megbántod.
Nem. Megoldom, mert ilyen vagyok.
Döntést hozok, továbblépek, nem nézek vissza, és semmit se bánok meg.
Figyelmet kérek! Szeretném megköszönni, hogy eljöttetek az új házunkba,
és hogy a drága új lakótársunkkal, Rexforddal is megismerkedtetek.
Szeretnék a csodálatos férjemnek,
Camnek is köszönetet mondani, aki mindezt lehetővé tette.
Ez életem legboldogabb pillanata, és mindezt neki köszönhetem.
Már csak arról kéne leszoktatnom, hogy feladja a magas labdát.
Pedig már mindent feladtam érted!
Ez annyira ciki!
Most jöttem rá, hogy Ronaldo quiche-sel kínált.
Nem is akartad elmondani, hogy felajánlották neked a munkát?
Csak annyira boldognak tűntél. Nem kérhetem tőled, hogy ezt feladd értem.
Cam, már évek óta közelebb akarsz költözni a családodhoz.
És ez álmaid munkája. Tudod, mit?
Most nekem kell támogatnom téged.
Biztos vagy benne?
Nem érdekel, hogy hol élünk, amíg te mellettem vagy.
Vagyis örökké.
Jól van. Akkor most ünnepeljünk pezsgővel!
Rendben.
Ez gyönyörű volt, Mitchell.
Mindenki engem bámult, mégis mi a...mondhattam volna?
Hogy érzed magad?
Fura lesz, hogy nincsenek itt állandóan.
Meg van egy új gyerek is.
Szegény kölyök missouri szekrények között fog felnőni,
és azt hiszi, hogy az a normális.
Rendes volt Mitchtől, hogy egyből belement a költözésbe.
Ahogy ő mondta, most neki kell támogatnia Camet.
Én is ezzel próbálkozom nálad,
csak én felhúzlak téged.
Mert semmit se úgy csinálsz, ahogy én szeretném!
-Más nem panaszkodik. -Ez a legrosszabb benne.
Hogy senkinek nincs szüksége rám. 2020 van.
Nem kéne egy fehér vénember miatt elveszítenem a munkámat.
Ha Mannynek honvágya lesz, szerinted kit fog felhívni?
És ha Joe-nak rémálmai lesznek, kihez bújik oda?
És ha itt üldögélek, és Mitchell költözésén szomorkodom,
szerinted ki az, akinek a legjobban örülök?
-Nekem? -Még szép.
És szerintem tudom, hogy mi a baj.
Bűntudatod van a munka miatt. Hát ne legyen!
Szerinted nekem volt miatta bűntudatom, amíg te idehaza tartottad a frontot?
-Neked biztos, hogy nem. -Úgy van, és most ideje,
hogy kilépj a nagyvilágba, és legyőzd!
Amíg te tartod a frontot, és szép leszel?
Hát, nem csak a szexhez értek. Másban is jó vagyok.
-Őrült egy nap volt a mai. -Ne is mondd!
Egy ideig még biztos fent leszek.
Becsatolod magad az ágyban,
hogy álomba kocsikázzalak?
Figyelj csak, én nem akarok a kocsibeállón aludni.
Szívesebben aludnék a házunkban a gyerekeinkkel. Együtt mindenkivel.
Most, hogy Mitchell és Cam elköltöznek,
mintha máris fogyatkozna a családunk.
Érdekes. Én is így érzek.
De olyan durván leteremtetted őket.
-Elmondom nekik a jó hírt. -A fenéket! Majd én.
Szia!
Végre hazaértetek!
Hát a testvéreid?
Meg akarjuk beszélni a költözést.
Valójában az már meg is oldódott.
-Svájcba költözöm. -Micsoda?
Áthelyezték a kutatócsapatot.
Lesz szállásom meg minden, szóval ne aggódjatok!
Svájcba? A forró csoki hazájába?
-Elmondtad a nagy híreket? -Csak az enyémet.
Dylannel mi is elköltözünk.
De nem kell.
De szeretnénk. Igazatok van. Már épp ideje, hogy elköltözzünk.
Számolgattunk, és kiderült, hogy van egymillió dollárunk.
Alex újraszámolta, és kiderült, hogy mégse,
de egy kis lakásra azért futja.
Amióta nincsenek állatkísérletek,
néhány vizsgálattal kerestem egy kis plusz pénzt.
Sokat kell melózni, de imádom az útvesztőket.
Állati! Mind itt vagytok.
Mindenki megnyugodhat, majd én költözök.
-Nem kell, Luke. -Reggel hazudtam nektek.
Az Oregoni Egyetem válaszolt.
És felvettek.
-Lenyűgöző! -Ez csodálatos, szívem!
-Annyira büszkék vagyunk rád! -Ügyes vagy!
Gratulálok!
Várjatok csak! Akkor mindenki elköltözik?
Tényleg? Mindenki?
-Aha. -Kicsit fura.
Arvin az. Bocsi, de fel kell vennem.
Csak olyan munkahelyi izé.
Én megyek készülődni. Randim lesz.
-És fel is keltek. -Ezt tuti nem fogjátok hiányolni.
-Ne zavarj, Luke! -Mit csinálsz?
Kifelé!
Ez nagyon fog hiányozni.
Nekem is.
Mindenki hazament.
Figyelj!
Még nem hívtam fel az egyetemet.
Először veled akartam megbeszélni. Tudom, hogy az előbb csak...
Bárhol is vagyunk, én boldog vagyok.
Komolyan. Egy idő után úgyis elfelejtem ezt a helyet.
Az utcáról neveztük el a fiunkat.
Akkor átkereszteljük az új utca nevére.
Az edző háza a 13-as főút és az Égett Búza köz kereszteződésénél van.
Édes istenem! Mit művelünk? Nem fogok tudni beilleszkedni.
Mi van, ha nem bírnak majd? Ha nem találok munkát?
Van ott egyáltalán tejeskávé? Vagy művészmozi?
Vetítenek fekete-fehér filmeket?
Vagy vannak fekete-fehér párok?
Akkor most költözünk vagy sem?
Épp most beszéljük meg apuval, szívem.
Csütörtökre be kéne fejeznem egy projektet,
és nem mondom, hogy nem kezdtem el,
de ha szeretnétek megnézni, akkor se tudnék semmit se felmutatni.
Megyünk.
Biztos vagy benne?
Kell majd egy kis idő, hogy alkalmazkodjak, de megyünk.
-Neked nem baj, kicsim? -Dehogy. Feltalálom magamat.
Kék hajam lesz, meg egy malacom, ő lesz a lelki támaszom.
Én tudok is egy malacot!
Cam, hívd fel az egyetemet!
Nem akarok rosszul dönteni.
Ha megbántok valakit, sose bocsátom meg magamnak.
Erősebbek vagyunk annál, tudod? Nem lesz baj.
Jól van.
-Ne most, Lily! -Úgyis énekelni fogtok.
Essetek túl rajta!
Már megbocsáss, kisasszony, de komoly dolgokról beszélünk.
Ne degradálj minket a sztereotípiák...
Szerelmem
Csak egy van belőled az életemben
Te vagy a szemem fénye
Miért mindig enyém a női rész?
Első szerelmem
Tiéd minden lélegzetem
Te vagy minden lépésem
Mégis mit képzeltem?
Mindig te leszel
A végtelen szerelmem
Szívünk egy ütemre ver
Utálok elsőként érkezni.
-Igazából te vagy az utolsó. -Már mindenki hazament, Sal.
Mi? Ne már! Pedig a melegek tök jó arcok a kölykök előtt.
Menjünk felesezni!
Csak egy utcányira van innen az új kecóm.
Igazából nem az "enyém", de ingyen lakok ott,
mert hagyom a tulajnak, hogy webkamerán nézzen.
Annyit fogok nálatok dekkolni!
A mosolygós kislány vigyázhat a kutyáimra meg a kölykömre,
ti pedig főztök majd, ugye?
Mert kezd beütni a fű.
Máris jobban örülök a költözésnek.
Én is.
A feliratot fordította: Vécsey Ádám